Innlandet Venstre v/ Kristian Botten Pedersen

Inger Marie Furuseth

Stor-Elvdal Venstre

2480 Koppang 16.02.21

**Politisk uttalelse om økonomisk støtte hybelungdom til venstre sitt årsmøte**

﻿

Med de store avstandene som er i Innlandet er det mange ungdommer som må bo på hybel når de begynner på videregående.

Som 16 åring er man sårbar, fremdeles umoden og trenger støtte i skolehverdagen av sine foresatte, på lik linje med hjemmeboende ungdom. Det er vel også sett en sammenheng mellom drop-out og hybelliv og/eller dårligere karakterer.

På Koppang, midt i Østerdalen og 100 km hver vei til videregåendeskole ser man tydelig hvordan avstanden påvirker skolehverdagen til ungdommen.

Skal man ta videregående utdanning er nærmeste alternativ til offentlig skole enten Tynset eller Elverum.

Det er dårlig og begrenset kommunikasjon i begge retninger og de aller fleste velger å bo på hybel. Herunder kommer også en av det lokale venstrelaget sitt store ønske inn med flere togavganger. Første tog nordover ankommer Tynset kl 11.00, og er ikke forenlig med skoletider. Toget tar 75 minutter nordover, buss gje nnom Rendalen bruker nærmere 2 timer en vei.

Sørover er det mulig å ta tog fra Koppang kl 06.05 med retur 17.40.

Saken er at ungdommen innimellom har kortere dager, starter senere og dermed hadde hatt mulighet til å benytte seg av dette begrensete tilbudet for å komme seg hjem også midt i uken.

Dette er en betydelig kostnad i tillegg til å betale hybel og andre kostnader hybellivet medfører. Det er kjent at ungdommer ikke drar hjem i helgene grunnet dårlig økonomi, og det er dermed også begrenset at d benytter seg av muligheten til å kunne ta en tur hjem midt i uka for å få både faglig og psykisk støtte av foresatte.

Forslag til sak; Kan Innlandet venstre ha et forslag om at ungdom som mer eller mindre er tvunget til å bo på hybel kunne fått reisekort av fylket på lik linje med ungdom som kjører enten buss eller tog daglig til og fra videregående skole. Ungdommen som er i behov av et slikt reisekort på buss eller tog, kunne søkt fylket og fått for eksempel 4 reiser i uken sponset av fylket. Da har de mulighet til å komme hjem hver helg og eventuelt en gang midt i uken, om de trenger det.

Det er kostbart og pendle frem og tilbake og borteboerstipendet dekker knapt nok leie av hybel. Med den lave andel av personer med høyere utdanning og gjennomsnittlig lavere inntekt i Innlandet mener Stor-Elvdal venstre at en slik ordning ville kunne visket ut noen av de sosiale forskjellene mellom ungdom som bor sentralt i Innlandet og landet for øvrig.

På vegne av Stor-Elvdal venstre

Inger Marie Furuseth